**OBVEZNI IZBIRNI PREDMETI ZA UČENCE 7. RAZREDA  
V ŠOLSKEM LETU 2025/26**

NEMŠČINA



**10 glavnih prednosti učenja nemščine**

☺ Naučiti se nov jezik, je kot darilo za vse življenje.

☺ Čim prej se otroci učijo, lažje jim gre.

☺ Učenje jezikov spodbuja mišljenje in razvija možgane.

☺ Otroci se učijo ob igri in po sodobnih smernicah učenja tujih jezikov.

☺ Otroci se ob učenju jezikov naučijo boljših socialnih veščin.

☺ Otroci bolje razumejo svet.

☺ Otroci lahko pridobijo nove prijatelje v drugih deželah.

☺ Znanje jezikov lahko izboljša njihove možnosti v karieri.

☺ Jeziki so zelo koristni za veliko delovnih mest.

☺ Sposobnost izražanja v drugem jeziku daje dober občutek uspeha.

**Kdo se lahko odloči za učenje nemščine in kako poteka pouk?**

Za nemščino kot neobvezni in obvezni izbirni predmet se lahko odločijo vsi učenci druge in tretje triade. Ključnega pomena je kontinuiteta znanja, zato je pomembno, da učenci učenja ne prekinjajo.

Nemščina je na urniku dve šolski uri na teden. Pouk poteka v veliki meri preko igre, z zadostno mero gibanja in po sodobnih smernicah usvajanja nemškega jezika. Eden glavnih ciljev pa je motivirati otroke za komunikacijo v drugem tujem jeziku in jim približati njen pomen za življenje.

**Pridruži se nam tudi ti!** 

SODOBNA PRIPRAVA HRANE

Izbirni predmet **SODOBNA PRIPRAVA HRANE** je enoleten predmet in je namenjen učencem **7. razreda.** Pri izbirnem predmetu bodo učenci spoznavali prehrano z vidika zagotavljanja in varovanja zdravja. Spoznali bodo tudi pomembnost varne, varovalne in zdrave prehrane ter praktično usvajali različne načine priprave hrane.

**Učenci bodo tekom pouka:**

* razvijali sposobnosti uporabe, povezovanja in odločanja o lastni prehrani predvsem v smislu zagotavljanja zdravja;
* nadgrajevali vsebine, ki so jih pridobili pri rednem predmetu gospodinjstvo;
* poglabljali znanja o sodobni pripravi hrane z uporabo sodobnih tehnik, postopkov.

Poudarek pri izbirnem predmetu je predvsem na **praktičnem pouku** (priprava raznovrstnih in zdravih jedi). Po dogovoru si bomo ogledali proizvodnjo pridelave ali predelave hrane (npr. pridelava mlečnih izdelkov, peka kruha …). Predmet sodobna priprava hrane bo v učencih vzbudila zanimanje in jih motivirala za pridobivanje **znanj o prehrani ter pripravi raznovrstnih in pestrih obrokov**.

**Ocenjevanje:**

* seminarska naloga
* ocena iz praktičnega dela

**Pripomočki za delo:**

* predpasnik
* mapa za vlaganje receptov



Število ur: 35

Prispevek za živila: 10 evrov

IZBRANI ŠPORT – ODBOJKA

Pri IP odbojka učenci izpopolnjujejo odbojkarsko znanje skozi različne zanimive igre. 

V drugem polletju pa se intenzivno pripravljamo na odbojkarsko šolsko tekmovanje.

Pri tem izbirnem predmetu smo osredotočeni na:

☺ **telesni razvoj, razvoj gibalnih in funkcionalnih sposobnosti:**

- z izbranim športom razvijamo nekatere gibalne in funkcionalne sposobnosti  
 - opravljamo dalj časa trajajoče gibalne naloge aerobnega značaja

☺ **spopolnjevanje različnih športnih znanj:**

- nadgraditi tehnična in taktična znanja v izbrani športni panogi – odbojki

☺ **seznanjanje s teoretičnimi vsebinami:**

- poznati pomen redne športne vadbe izbranega športa

- poznati določena pravila   
 - razumeti vpliv izbranega športa na organizem  
 - povezovati različna športna znanja drugih predmetov (fizika, biologija, etika in družba…)  
 z izbranim športom

☺ **prijetno doživljanje športa, oblikovanje in razvoj stališč, navad ter načinov ravnanja:**

* spodbujati medsebojno sodelovanje in zdravo tekmovalnost v izbranem športu
* spoštovati pravila športnega obnašanja
* doživljati vpliv športne vadbe v izbranem športu na dobro počutje

IZBRANI ŠPORT – KOŠARKA

  
Pri IP odbojka učenci izpopolnjujejo košarkaško znanje skozi različne zanimive igre.

V drugem polletju pa se intenzivno pripravljamo na košarkaško šolsko tekmovanje.

Pri tem izbirnem predmetu smo osredotočeni na:

☺ **telesni razvoj, razvoj gibalnih in funkcionalnih sposobnosti:**

- z izbranim športom razvijamo nekatere gibalne in funkcionalne sposobnosti  
 - opravljamo dalj časa trajajoče gibalne naloge aerobnega značaja

☺ **spopolnjevanje različnih športnih znanj:**

- nadgraditi tehnična in taktična znanja v izbrani športni panogi – košarki

☺ **seznanjanje s teoretičnimi vsebinami:**

- poznati pomen redne športne vadbe izbranega športa

- poznati določena pravila   
 - razumeti vpliv izbranega športa na organizem  
 - povezovati različna športna znanja drugih predmetov (fizika, biologija, etika in družba…)  
 z izbranim športom

☺ **prijetno doživljanje športa, oblikovanje in razvoj stališč, navad ter načinov ravnanja:**

* spodbujati medsebojno sodelovanje in zdravo tekmovalnost v izbranem športu
* spoštovati pravila športnega obnašanja
* doživljati vpliv športne vadbe v izbranem športu na dobro počutje

RAČUNALNIK NAŠ PRIJATELJ - UREJANJE BESEDIL



**MOJI IZDELKI SO ….. DRUGAČNI, IZVIRNI**

Predmet je namenjen učencem 7. razredov.

Pri predmetu urejanje besedil pridobijo učenci osnovna znanja, ki so potrebna za razumevanje in temeljno uporabo računalnika. Podrobneje bodo spoznali računalnik, njegov zgodovinski **razvoj, zgradbo in delovanje.**

Ko bodo spoznali osnove, se bodo naučili urejati in oblikovati besedilo z **urejevalnikom besedil (Microsoft Office Word ali** Office 365 **).** Spoznali bodo, kako v računalnik vnesejo besedilo, slike in tabele ter jih uredijo in jih pripravijo za tiskanje. Naučili se bodo pravilnega številčenja odstavkov in strani, oblikovanja naslovov, odstavkov, strani, ozadja,…

Učenci se bodo pri predmetu naučili uporabljati tudi elektronsko pošto in spoznali osnove **varnosti in etike na internetu.**

Kako ocenjujemo? Ni spraševanja, ni testov, ocenjujejo se izdelki, ki jih učenci izdelajo v šoli pri urah izbirnega predmeta.

LIKOVNO SNOVANJE 1



Izbirni predmet likovne umetnosti - likovno snovanje - je z svojimi vzgojno-izobraževalnimi nalogami pomemben dejavnik, ki dopolnjuje vsebine rednega predmeta likovna vzgoja. Pri likovnem snovanju učenke in učenci razvijajo interes za različne oblike likovne dejavnosti, zmožnost opazovanja, predstavljivosti, likovnega mišljenja, likovnega spomina, domišljije in ob likovnem ustvarjanju bogatijo čustvene, socialne in estetske osebnostne kvalitete.

VZGOJA ZA MEDIJE – ŠOLSKO NOVINARSTVO



K izbirnemu predmetu se lahko vpišejo učenci od 7. do 9. razreda.

Izbirni predmet ŠOLSKO NOVINARSTVO je namenjen vsem, ki bi radi podrobneje spoznali delo novinarjev in se kot novinarji preizkusili tudi sami.

Pri urah se bomo seznanili z različnimi novinarskimi vrstami (časopis, radio, televizija), prebirali in razčlenjevali bomo različen časopisni, revialen tisk, šolske časopise vrstnikov …

Odpravili se bomo na teren, spremljali dogodke in tvorili raznolika novinarska besedila.

Poskušali bomo izdelati šolski časopis in svoje prispevke objavljati v radijskih oddajah šolskega radia.

Obiskali naj bi uredništvo kakšnega časopisa, revije, radia ali televizije ali pa povabili v goste kakšnega novinarja.

Bistvo šolskega novinarstva je, da:

* samostojno (ali v skupini) raziskujete, opazujete dogodke v okolici in o njih pišete;
* se preizkušate v novinarskem delu, intervjuvanju, anketiranju in pisanju o aktualnih dogodkih;
* si izberete svojo rubriko, za katero boste skrbeli v okviru priprave šolskega časopisa;
* si ogledate in podrobneje spoznate nacionalne medijske hiše in lokalne medije.

Učenec pridobi v vsakem ocenjevalnem obdobju najmanj eno oceno. Oceni se opravljen intervju, anketa, reportaža ali napisana druga novinarska zvrst ter sodelovanje pri šolskem časopisu in šolskem radiu (vodenje, oblikovanje lastne rubrike, priprava radijskega prispevka).

ANSAMBELSKA IGRA 

Ansambelska igra je enoletni izbirni predmet in je primeren tudi za tiste, ki ne hodijo v glasbene šole. Program omogoča izbor različnih glasbenih vsebin in se prilagaja učenčevim interesom in sposobnostim. Program spodbuja skupinsko muziciranje in sodelovanje. Učenci pri predmetu poustvarijo in ustvarijo vokalne, vokalno- instrumentalne in instrumentalne vsebine, izbirajo izvajalske sestave, navajajo se na orientacijo v partiturah in na zapis, izražajo ustvarjalne zamisli z zvočnimi eksperimenti, improvizirajo in glasbeno oblikujejo, komponirajo in svoje dosežke javno predstavijo, predvsem pa uživajo v glasbi.

ŠAH – OSNOVE ŠAHA

Vabljeni vsi tisti, ki že znate ali bi se želeli naučili osnov šahovskih duelov. V sproščeni atmosferi se bomo naučili strateškega obvladovanja šahovskih figur, otvoritev, obrambnih in napadalnih potez ter se spopadli v šahovskih igrah.

VARSTVO PRED NARAVNIMI NESREČAMI

Izbirni predmet GASIMO, REŠUJEMO, POMAGAMO je enoletni izbirni predmet. Izberejo ga lahko učenci 7., 8. in 9. razreda. Potekal bo v obsegu 35 ur (7. in 8. razred), oz. 32 ur (9. razred). 

Naravne in druge nesreče so v Sloveniji pogoste, nekatere bolj, druge pa se pojavljajo v večjih časovnih intervalih. Za vse velike nesreče je značilno, da ogrožajo življenja, uničujejo premoženje, pridelke ipd., zato je izredno pomembna pripravljenost posameznikov nanje. Od tega, kako bomo ravnali med nesrečo in po njej, je namreč lahko odvisno tudi naše preživetje.  
  
Cilji in vsebine predmeta se povezujejo z vsebinami, ki jih učenci obravnavajo pri obveznih predmetih in zunajšolskih dejavnostih. S predmetom pri učencih spodbujamo dejaven odnos do okolja, naravnih in drugih nesreč ter pripravljenost pomagati in opravljati prostovoljno delo.  
  
**Učenci bodo pri predmetu:**

|  |  |
| --- | --- |
|  | * spoznali naravne in druge nesreče ter opredelili vrste, vzroke in posledice nesreč v ožjem in širšem okolju, |
|  | * spoznali in ovrednotili temeljne reševalne službe in organizacije, ki so danes vključene v sistem varstva pred naravnimi in drugimi nesrečami, |
|  | * pridobili izkušnje in razvijali spretnosti ter veščine za primerno ukrepanje pred nesrečami, med njimi in po njih, s poudarkom na nesrečah, ki lahko nastanejo v njihovem ožjem okolju, |
|  | * razvijali vrednote solidarnosti in prostovoljnosti ter se zavedali pomena varnosti kot vrednote, |
|  | * spoznali pomen evakuacije ob ogroženosti, izdelali evakuacijski načrt doma in v šoli in ga tudi preizkusili, * preko razgovorov, ogledov videoposnetkov, praktičnega dela spoznali naravne nesreče na področju Slovenije, * spoznali delo Poklicne gasilske enote Velenje in se praktično preizkusili v gašenju požara in reševanja pri naravnih nesrečah. |

**Učenci bodo izvajali tudi praktične vaje s katerimi bodo pridobili osnovne veščine:**

* prve pomoči,
* požarne varnosti,
* ukrepnja pri nekaterih naravnih nesrečah.

Znanje, ki ga učenci pridobijo pri tem predmetu, je zanje koristno že danes, ne šele nekoč v prihodnosti. Nesreče ne počivajo, temveč so tu vsak dan. Zato ni vprašanje, ali nesreče bodo, vprašanje je, kdaj in kje se bodo zgodile. Pomembno je, da jih s svojim načinom življenja in svojimi dejanji ne izzivamo, temveč jih preprečujemo.

Pri tem izbirnem predmetu ne bomo pisali testov ali se ustno spraševali. Ocena bo praktično delo učencev, ki bodo naučeno znali spraviti v prakso.